തൊഴിലാളികള്ക്ക് ആശ്വാസമായി സോഷ്യല് ഫോറം മെഗാ മെഡിക്കല് ക്യാമ്ബ് ദോഹ: ആസാദി കാ അമൃത് മഹോത്സവിനോടനുബന്ധിച്ച് ഖത്തര് ഇന്ത്യന് സോഷ്യല് ഫോറം നസീം മെഡിക്കല് സെന്ററുമായി സഹകരിച്ച് സിറിങ് റോഡ് ബ്രാഞ്ചില് നടത്തിയ മെഗാ മെഡിക്കല് ക്യാമ്ബ് ഡ്രൈവര്മാര്ക്കും തൊഴിലാളികള്ക്കും ആശ്വാസമായി. രാവിലെ ആറിന് തുടങ്ങിയ ക്യാമ്ബ് ഉച്ച രണ്ടുവരെ നീണ്ടു. 800ലധികം പേര് പങ്കെടുത്തു. ഡ്രൈവര്മാര്, തൊഴിലാളികള് അടക്കം താഴ്ന്ന വരുമാനക്കാരെ ഉദ്ദേശിച്ച് നടത്തിയ പരിപാടിയില് രജിസ്റ്റര് ചെയ്തവര്ക്ക് മാത്രമായിരുന്നു പ്രവേശനം. ബി.പി, ബി.എം.ഐ, ബ്ലഡ് ഷുഗര്, ടോട്ടല് കൊളസ്ട്രോള് പരിശോധനകള്ക്കുശേഷം ജനറല് മെഡിസിന്, നേത്രരോഗം, ദന്ത രോഗം എന്നീ വിഭാഗങ്ങളുടെ ഡോക്ടര് കന്സല്േട്ടഷനും ആവശ്യമായവര്ക്ക് സൗജന്യമരുന്നും നല്കി. ക്യാമ്ബില് പങ്കെടുത്തവര്ക്കായി ഫോട്ടോഷൂട്ട് മത്സരവും സംഘടിപ്പിച്ചിരുന്നു. റേഡിയോ സുനോ, ടീ ടൈം എന്നിവരായിരുന്നു ഒഫീഷ്യല് പാര്ട്ണര്മാര്.